Дан: **понедељак**,23.3.2020.

Предмет: **Математика**

Наставна јединица: **Множење вишецифреног броја вишецифреним бројем, обрада**

Понављамо декадне јединице 1, 10, 100, 1000, 10 000, 100 000, 1 000 000, .. и примере

624 \* 10 = 6 240 652 \* 100 = 65 200 360 \* 1 000 = 360 000

Природни број множи се са неком декадном јединицом тако што му се са десне стране допише онолико нула колико их та декадна јединица има.

На при­ме­ру 1435 · 300 де­мон­стри­ран је по­сту­пак мно­же­ња ви­ше­ци­фре­ног бро­ја ви­ше­стру­ком де­кад­ном је­ди­ни­цом.

1435 \* 300

430500

**Број се множи вишеструком декадном јединицом тако што се помножи са бројем декадних јединица, а производу се допише онолико нула колико их има та декадна јединица***.*

Исто тако производ можемо да запишемо у истом реду.

1435 \* 300 = 430500

Записујући у истом реду на лакши начин вршимо множење вишеструке декадне јединице, па производу ова два броја додајемо онолико нула колико их има та декадна јединица.

7 000 \* 200 = 1 400 000

Уџбеник страна 105. де­мон­стри­ран је 2. на­чин мно­же­ња ви­ше­ци­фре­ног бро­ја ви­ше­ци­фре­ним и мно­жи се на исти на­чин као и дво­ци­фре­ним бро­јем. (прво множимо јединице,десетице,па стотине)

563 \* 268\_\_\_

4504

3378

+ 1126\_\_\_\_\_\_\_

150884

Ве­о­ма је ва­жно ин­си­сти­ра­ти на пра­вил­ном пот­пи­си­ва­њу.

1. Израчунај:

а) 4060 · 400 б) 2000 · 600 в) 304 · 236

**Домаћи за понедељак:Уџбеник 103.страна од 2. до 4. задатка и 105. страна 8. задатак**

**Дан**: понедељак, 23.3.2020. године

**Предмет**: Српски језик

**Наставна јединица** : “Трешња у цвету“ Милован Данојлић, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На претходном часу учили смо песму Милована Данојлића „Трешња у цвету“.

Да би обновили и утврдили своје знање данас ћемо користити нашу Радну свеску.

На страни 13 налазе питања и задаци у вези са обрађеним текстом.

Ваш задатак је да прочитате и одговорите на сва питања.

Одговарајте пуним одговорима и обавезно проверите урађено.

**Сликајте и пошаљите на мејл до понедељка урађене задатке.**

Понедељак, 23.3.2020. године

Предмет: **Грађанско васпитање**

Наставна јединица: Моја осећања за време новонастале ситуације

* У периоду када не идете у школу, сигурно да вам и све те активности које сте имали до сада недостају. Дружење, игра и комуникација не треба да се прекидају.

Напишите у вашим свескама како проводите дане, шта радите и како се осећате.

Све то можете да изразите цртежом.

Понедељак, 23.3.2020. године

Предмет: физичко васпитање

Наставна јединица: Вежбе обликовања тела

* Ево неколико предлога како да урадимо вежбе за врат и главу

Опис вежби – у стојећем раскорачном ставу

а) Покретати главу у смеру напред – назад.

Овим јачамо и истежемо вратне мишиће и повећавамо покретљивост у вратном делу кичме. Поновити ову вежбу 8 пута.

б) У раскорачном ставу покретати главу у смеру лево – десно. Поновити ову вежбу 8 пута.

в) У стојећем раскорачном ставу полукружити главом. Вежбу поновити 5 пута.

* Како ових дана проводите време у затвореном простору, ево неких предлоге за рамени појас и руке

Опис вежби:

а) У стојећем раскорачном ставу са рукама на боковима и кружити раменима у једну и другу страну.

б) Из стојећег става рукама изводити “маказице” у смеру горе – доле. Вежбу поновити 8 – 10 пута.

Вежбајмо сви – тако јачамо своје тело!

**УТОРАК, 24. 3. 2020.**

**Дан**: уторак, 24.3.2020. године

**Предмет**: Српски језик

**Наставна јединица**: “Мали принц“, Антоан де Сент Егзипери, обрада \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Антоан де Сент Егзипери рођен је у Лиону 29. јуна 1900. године. Био је француски писац авијатичар .Погинуо је у Другом светском рату 1944 .године када су га изнад Средоземног мора оборили немачки авиони. Објавио је неколико романа и приповедака, “Ноћни лет“ ,“Земља људи“,“Ратни пилот““, у којима говори о величини човека, снази , жељи за истином и упознавању самог себе и света у којем живи. Највећу популарност је стекао делом „Мали принц“ у којем на сликовит и оригиналан начин говори о потреби човека за блискошћу, пријатељством и љубављу. Једна је од најпродаванијих књига света, Због свега горе наведеног, један део-одломак налази се у нашим читанкама. Прочитајте га (налази се на стр, 110, 111 ,112, 113) . Водите рачуна како читате ,полако и са разумевањем. Кад осетите потребу застаните и размислите о прочитаном. Покушајте да замислите принца, размислите по чему је лисица јединствена на свету и зашто је принц одлучио да је припитоми, како то човек срцем види............. Приликом читања запазићете колико има више дијалога у односу на приче које сте до сада читали. Утврдите зашто је значајан дијалог у овој причи. **Запис у свесци:** -наслов дела, име писца -тема: путовање малог принца од планете до планете -ликови: -особине малог принца: -поуке, чему нас је научио“Мали принц“ Савет: приступите озбиљно овом делу , попричајте са родитаљима, братом , сестром, поставите питање учитељици јер много има значења и порука које можда не можете открити на овом узрасту. Потребно вам је искуство које ћете ви током живота стећи и тада ће свако од вас открити једног малог принца у себи.

Предмет: **Математика**

Наставна јединица: **Множење вишецифреног броја вишецифреним бројем, утврђивање**

Радимо задатке

**Радна свеска страна 41.**

Уторак, 24.3.2020.  
Предмет: **Природа и друштво**  
Наставна јединица: Научили смо о природним богатствима и сировинама - утврђивање

* На претходном часу смо учили о природним сировинама. Данас ћете проверити своје знање тако што ћете одговарати на питања која се налазе у вашој Радној свесци, страна 56 и 57.
* Покушајте да одговорите на сва питања ослањајући се искључиво на оно што сте научили. На тај начин сазнаћете да ли и колико знате. Ако на нека питања не знате одговор, то значи да треба да их научите и тек онда одговорите на њих.

Предмет: **Народна традиција**

Наставна јединица: Комишање

* Прочитајте текст који имате у вашим уџбеницима.
* Запишите следеће у свескама:

**Комишање**

Јесен је време када се после бербе кукуруз комиша и ставља у амбар. По старим обичајима се код овог великог посла позива на мобу. Када се кукуруз са њиве обере, колима се превезе кући. Уколико домаћин има велику количину кукуруза, увече позива комшије да му помогну. Комишање траје до зоре, а прати га песма младих девојака.

Домаћи задатак

Погледајте на You tube-u “Комишање”, Желимира Лалића, 1.део.

**Среда, 25. 3. 2020.**

Дан: **среда**, 25.3.2020.

Предмет: **Математика**

Наставна јединица: **Множење вишецифреног броја вишецифреним бројем, утврђивање**

Радимо задатке

Радна свеска страна 42. од 1. до 4. задатка и 43. страна.

**Дан**: среда, 25.3.2020. године

**Предмет**: Српски језик

**Наставна јединица** : „Мали принц“, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На претходном часу читали смо одломак из романа „Мали принц“. Да се подсетимо. У бескрајном царству маште нашао се принц. Посећивао је планете. На свом путу стигао је до Земље где је остварио велико пријатељство са лисицом. У дружењу са њом много је научио. А чему је нас научио „Мали принц“? Научио нас је о пријатељству, о деци и одраслима , о љубави... „Човек само срцем добро види. Суштина се очима не да сагледати“. „Не постоји продавница у којој можеш купити пријатељство . **Данас ћемо одговарати на питања из ваше РАДНЕ СВЕСКЕ која се налазе на страни 35.** Пажљиво прочитајте питања, размислите о сваком. Одговарајте пуним одговорима. Водите рачуна о рукопису-уредно , читко , јасно.Уколико учитељица не може да прочита то је као да одговор не постоји.

**Сликајте урађено и пошаљите до четвртка-26. 3. 2020.**

**ЧЕТВРТАК, 26. 3. 2020.**

**Дан**: четвртак, 26.3.2020.

**Предмет**: Српски језик

**Наставна јединица** Управни и неуправни говор, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Да се подсетимо: -оно што ми нисмо казали, већ је то рекао или написао неко други, треба при писању посебно да издвојимо -Када напишемо туђе речи **тачно онако како их је неко изговорио , то је УПРАВНИ ГОВОР.** –Управни говор се обележава знацима који се називају **наводници („“)** , отворени

на почетку, затворени на крају управног говора , **иза њих се стављају две тачке (:)**

-Постоје три начина (модела) писања управног говора (први,други,трећи) зависно од положаја пишчевих речи према управном говору -ако пишчеве речи обележимо **ПР,** управни говор **УГ,** правилно писање изгледа овако:  **ПР: „ УГ“. (1.модел) „УГ“ , ПР. (2.модел) „УГ“, ПР, „УГ“. (3.модел)** Туђе речи могу да се саопште и у нешто измењеном облику. **Када се нечије речи казују посредно (индиректно) и у нешто измењеном облику, онда је то НЕУПРАВНИ ГОВОР и не обележава се наводницима. Пример: Мама рече: “Правићу колаче.“ Мама је рекла да ће правити колаче. У примеру смо показали како смо управни говор претворили у неуправни. Такође можемо и неуправни да претворимо у управни.**  Поуке о језику страна 108. и 109.

**ВЕЖБАЈ!**

Предмет: **Математика**

Наставна јединица: Множење вишецифреног броја вишецифреним, систематизација

**Урађене задатке пошаљите на мејл до петка.**

1. Израчунај:

  

  

1. Израчунај вредност израза:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1003∙254 - 321∙ 50=

1. Први чинилац је број 932. Други чинилац је производ бројева 9 и 10. Састави израз и израчунај производ.
2. На 115 полица има по 168 књига. Ако се са сваке полице узме по 29 књига, колико ће књига остати на полицама?
3. У граду К има 34 876 становника. У граду Т има 23 564 становника мање, а у граду Ј има три пута више становника него у граду Т. Колико становника има у сва три града укупно?

Предмет: физичко васпитање

Наставна јединица: Комбиноване вежбе (снаге и покретљивости, вежбе у месту)

* За почетак урадите онолики број склекова колико можете
* Узмите свеску и ставите је на главу. Трудите се да што више времена ту остане.
* Седите на столицу. Испружите наизменично руке напред, па назад, да додирујете наслон. Вежбу поновите десетак пута.

Предмет: Природа и друштво  
Наставна јединица: **Необновљиви и обновљиви извори енергије**

* У претходној лекцији, Природна богатства и сировине, укратко сте учили о обновљивим и необновљивим изворима енергије. Поновите.
* Прочитајте лекцију Необновљиви извори енергије на странама 100 и 101.
* Подвуците најбитније у њој.

**Запишите у свеске:**

* Угаљ, нафта, земни гас, уранијум спадају у **необновљиве изворе енергије.** Њихове резерве нису велике и ако би се потрошиле било би потребно много година да се створенови.

**Угаљ** се налази испод површине Земље. Постоји више **врста** угља: камени, мрки, лигнит...Има широку примену: за производњу струје, покретање неких машина...

* **Нафта** је тамна, масна, густа течност.Њеном прерадом добија се **гориво** за аутомобиле, авионе, бродове, топлане. Осим што је извор енергије, она је и сировина од које се добијају: вештачка ђубрива, боје, пластика, асфалт.
* **Гас** спада у "чисте" изворе енергије. При сагоревању не загађује околину. Он је без боје, мириса, укуса, не примећује се али је лако запаљив и отрован.
* **Уранијум** Од прерађене руде уранијума добија се нуклеарна енергија која се користи за производњу струје.Као и земни гас спада у „чисте изворе енергије“. Нуклеални отпад је веома опасан мора да се чува на посебним местима
* **Обновљиви извори енергије**
* Прочитај лекцију на 102 и 103 страни.
* Подвуци најбитније у њој.
* **Запишите у свеске:**
* **Обновљиви** извори енергије су "чисти" извори јер не загађују природу.То су : сунчева светлост и топлота, вода, ветар, енергија добијена од биљака и животиња .
* **Вода** мења стање, кружи, али се не може потрошити. Користи се као покретачка снага за производњу струје, док се подземне воде које су топле користе за развој бањског туризма.
* **Енергија ветра** служи за покретање ветрењача у **ветропарковима** и тако се производи електрична енергија; за покретање једрењака.
* **Енергија сунца** се користи за **соларне плоче** преко којих се загревају просторије и добија електрична енергија.
* **Енергија добијена од биљака и животиња**   
  **Дрво** се користи за грејање кућа, а све више се користи и енергија **биомасе** коју чине отпаци и остаци биљака (гранчице, слама, клип кукуруза...) . Они се прерађују, пакују и користе за рад топлана.
* Иако су "чисти" извори енергије и они имају недостатке (соларне електране не могу да раде ноћу, ветроелектране су велике, бучне; хидроелектране и вештачка језера подижу ниво воде па се губе нека животна станишта ).

**Домаћи задатак**

* Научите лекцију.

**Сугестија:** Лекција је обимна. Распоредите учење и преписивање на неколико дана.

**ПЕТАК, 27. 3. 2020.**

Наставна јединица: Множимо брже и лакше, обрада

По­нaвљамо свој­ства 0 и 1 у опе­ра­ци­ји мно­же­ња.

253 · 0 = 0 253 · 1= 253

Ако је један чинилац 0 и производ је 0 и ако је један чинилац 1 производ је једнак другом чиниоцу.

У ана­ли­зи за­дат­ка ка­да је на ме­сту је­ди­ни­ца дру­гог чи­ни­о­ца ци­фра 1 ва­жно је уочити да пр­ви чи­ни­лац ко­ри­сти­мо као де­ли­мич­ни про­из­вод 856 · 1 и да за­то не пи­ше­мо по­но­во број 856.

856 · 351

4280

+2568\_\_\_

300456

У ана­ли­зи за­дат­ка ка­да је на ме­сту сто­ти­на дру­гог чи­ни­о­ца ци­фра 1 ва­жно је уочити да пр­ви чи­ни­лац ко­ри­сти­мо као де­ли­мич­ни про­из­вод 3254 · 1 и да за­то не пи­ше­мо по­но­во број 3254.

3254 · 135

9762

+\_16270

439290

У про­из­во­ду 394 · 2700 по­след­ње ци­фре дру­гог чи­ни­о­ца су ну­ле. Не пи­ше­мо про­из­воде са ну­лама, а у про­из­во­ду до­пи­су­је­мо две ну­ле.

394  · 2700

2758

+788\_\_\_\_\_

1063800

У ана­ли­зи за­дат­ка ка­да су не­ке ци­фре јед­ног чи­ни­о­ца ну­ле ва­жно је уочити да не пи­ше­мо про­из­во­де са ну­лом а у про­из­во­ду до­пи­су­је­мо оно­ли­ко ну­ла ко­ли­ко их има чи­ни­лац ко­јим мно­жи­мо.

326 · 207\_

2282

+652\_\_\_\_

67482

Израчунај користећи олакшице:

423 · 421 3646 · 2 200 2953 · 504

Предмет: Српски језик

Наставна јединица: Управни говор, систематизација (провера)

**Питања препиши у свеску и пошаљи на мејл**

1. У следећим реченицама допиши све правописне знаке.

Јована рече Срећна сам јер сам упознала нове другове

Мама је викнула Пожури у школу

Ја сам каже Вук урадио задатке

1. Дате реченице напиши у остала два модела управног говора.

„Добио сам лопту од баке“, рече Никола.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Не могу сада да се играм“, рече мрав, „морам да припремим храну за зиму!“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Следећу реченицу напиши у управном говору, у сва три модела:

Лазар је предложио Стефану да у недељу заједно иду на утакмицу на градском стадиону.

I модел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II модел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III модел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Следеће реченице напиши у неуправном говору.

* „Бакице, могу ли да уђем?“, упита Ирена.
* Младић рече принцези: „Учинићу све што могу да те ослободим!“
* „Обећаћу ти све што желиш“, рече принцеза без размишљања, „само ми донеси лоптицу“.

Предмет: Музичка култура  
Наставна јединица: "Наполитанска песма" из балета"Лабудово језеро" - Петар Иљич Чајковски - обрада

* Прочитајте из уџбеника нa страни 50 све о "Наполитанској песми". Док читате, подвлачите најбитније.

**Запишите у свеске:**

* Наполитанска песма (из италијанског града Напуља)је серенада из балета "Лабудово језеро"коју је у 19.веку написао руски композитор Петар Иљич Чајковски.
* **Серенаде** су романтичне,љубавне песме које су некада младићи певали девојкама, под прозором, уз гитаре, мандолине, а понекад и трубу.
* Чајковски је управо звук трубе искористио за своју композицију.
* Уз уџбеник сте добили CD. Уживајте уз "Наполитанску песму". Уколико немате CD, композицију ћете наћи на YouTube-у.

* Илуструјте "Наполитанску песму". Сугестија: Зажмурите, опустите се, па затим цртајте. Немојте цртати оно што видите у уџбенику: трубу, балерину.

Петак, 27.3.2020. године

Предмет: **физичко васпитање**

Наставна јединица: Народне игре из краја Србије

* Сигурно сте чули за реч фолклор. Фолклор је уопштено име за уметност која, у устаљеним традиционалним облицима живи у народу и као посебна форма се преноси са генерација на генерације. Кроз фолклор се може реконструисати духовна и културолошка прошлост једног народа.

Играчи – фолклористи имају оригиналне ношње из различитих крајева наше земље.

* После читања овог текста, погледајте на You tube каналу разна кола, из многих крајева наше земље.